CELEX: 62013TN0005
Language: hu
Date: 2013-01-09 00:00:00
Title: T-5/13. sz. ügy: 2013. január 9-én benyújtott kereset — Iran Liquefied Natural Gas kontra Tanács

23.2.2013   
            
            
               HU
            
            
               Az Európai Unió Hivatalos Lapja
            
            
               C 55/24
            
         2013. január 9-én benyújtott kereset — Iran Liquefied Natural Gas kontra Tanács
   (T-5/13. sz. ügy)
   2013/C 55/42
   Az eljárás nyelve: angol
   
      Felek
   
   
      Felperes: Iran Liquefied Natural Gas Co. (Teherán, Irán) (képviselők: J. Grayston solicitor, G. Pandey, P. Gjørtler, D. Rovetta, D. Sellers és N. Pilkington ügyvédek)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a 2012. október 15-i 2012/635/KKBP tanácsi határozatot (1) és a 2012. október 15-i 945/2012/EU tanácsi végrehajtási rendeletet (2) annyiban, amennyiben a vitatott jogi aktusok felvették a felperest azon személyek és szervezetek listájára, amelyekre korlátozó intézkedések vonatkoznak;
            
         
               —
            
            
               az alperest kötelezze a jelen eljárás költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes hat jogalapra hivatkozik.
   
               1.
            
            
               Az első jogalap a meghallgatáshoz való jog megsértésén alapul, mivel a Tanács nem hallgatta meg a felperest, és ennek ellenkezőjét semmilyen bizonyíték nem igazolja, különösen a hatályos szerződéses kötelezettségekkel kapcsolatos intézkedések tekintetében.
            
         
               2.
            
            
               A második jogalap az értesítési kötelezettség megsértésén alapul, a Tanács nem értesítette a felperest a vitatott intézkedésekről.
            
         
               3.
            
            
               A harmadik jogalap az indokolás elégtelenségén alapul, mivel a Tanács a korlátozott tartalmú indokolást erősítette meg a felperes számára, miközben a dokumentumokhoz való hozzáférés iránti kérelmekre nem adott választ.
            
         
               4.
            
            
               A negyedik jogalap a védelemhez való jog megsértésén alapul, mivel a felperestől megtagadták annak lehetőségét, hogy a Tanács megállapításaival szembeni érveit ténylegesen előterjessze, hiszen a felperesnek nem biztosítottak hozzáférést e megállapításokhoz.
            
         
               5.
            
            
               Az ötödik jogalap a nyilvánvaló értékelési hibán alapul, mivel a Tanács állításával ellentétben a felperes nem a National Iranian Oil Company leányvállalata, és a Tanács semmiképpen sem bizonyította, hogy ha a felperes az említett vállalkozás leányvállalata lenne is, az az iráni államnak olyan gazdasági haszonnal járna, amely ellentétes lenne a vitatott intézkedések céljával.
            
         
               6.
            
            
               A hatodik jogalap a tulajdonhoz való alapvető jog megsértésén alapul, mivel a Tanács azzal, hogy a felperes banki vagyonát és hatályos szerződéses kötelezettségeit érintő intézkedéseket tett, megsértette a tulajdonhoz való alapvető jogot, tekintettel arra, hogy az intézkedéseinek arányossága nem bizonyítható.
            
         
      (1)  Az Iránnal szembeni korlátozó intézkedésekről szóló 2010/413/KKBP határozat módosításáról szóló, 2012. október 15-i 2012/635/KKBP tanácsi határozat (HL L 282., 58. o.).
   
      (2)  Az Iránnal szembeni korlátozó intézkedésekről szóló 267/2012/EU rendelet végrehajtásáról szóló, 2012. október 15-i 945/2012/EU tanácsi végrehajtási rendelet (HL L 282., 16. o.).